MEND na tattaunawa da gwamnati a Najeriya | Labarai | DW | 24.07.2016
MEND na tattaunawa da gwamnati a Najeriya
A wani mataki na kawo karshen tashe-tashen hankulla da ake fuskanta a yankin Niger Delta, tsaffin mayakan MEND sun ce burinsu shi ne na dawo da kwanciyar hankali.
Sojojin Najeriya masu sintiri a yankin Niger Delta
Kungiyar MEND da ta yi zaman aikata ayyukan ta'addanci kan bututan mai a shekaru na 2000 a Tarayyar Najeriya, ta sanar a wannan Lahadi cewa, ta soma tattaunawa da gwamnatin Najeriya a wani mataki na kawo karshen duk wani tashin hankali da yankin Kudancin kasar ke fuskanta.
Cikin wata sanarwa da ta fitar kungiyar ta ce, ta soma tattaunawar ce ta farko da gwamnati ta hanyar wasu kanfanonin mai da kuma shugabannin tsaro, inda sanarwar ta ce babban burin dai da kungiyar ta sa wa gaba, shi ne na ganin an samu zaman lafiya, mai dorewa da zai ta bada damar bunkasa yankinsu na Neja Delta mai arzikin mai.
Sai dai daga nata bangare kungiyar NDA ta Neja Delta Avenders masu fafutukar daukan fansa, da suka yi ta kai hare-hare kan bututan mai tun daga watan Ferairu da ya gabata, sun ki amincewa su tattauna da gwamnatin ta Najeriya.
Kwanan wata 24.07.2016
Muhimman kalmomi MEND, Najeriya, Neja Delta, Niger Delta, NDA, Avengers
Tsageru za su koma ta'adi a Najeriya 03.11.2017
'Yan bindigar yankin Naija Delta mai arzikin mai a Najeriya sun ce tsagaita buda wuta da suka yi kan bututan mai, ya zo karshe.
Najeriya ta amince da kananan matatun Mai 04.08.2017
Fadar shugaban kasa a Najeriya, ta ce gwamnati za ta halalta kananan matatun mai na 'yan ganima a yankin Niger Delta da ke kudancin kasar, inda za a rika sayar masu da danyen mai cikin sauki don su rika tacewa.